[{"text_idx": "#000002", "text": "Suurepa\u0308rane, et oled ligipa\u0308a\u0308setavuse infolehele jo\u0303udnud! Ja\u0308relikul la\u0308hevad sulle korda ligipa\u0308a\u0308setavus, kaasamine ja puuetega inimeste heaolu ning hoolid u\u0308htlasi sellest, et ko\u0303ik inimesed saaksid u\u0308hiskonnaelus osaleda! Ja vo\u0303ib-olla aitad sinagi kaasa ligipa\u0308a\u0308setava ja kaasava keskkonna vo\u0303i kommunikatsiooni disainimisele, oled eeskujuks suhtumuslike muutuste abil, korraldad ligipa\u0308a\u0308setavat kultuuriu\u0308ritust vo\u0303i mo\u0303tled puuetega inimeste sportimisvahenditele. Mis iganes sinu eesma\u0308rk on, ligipa\u0308a\u0308setavus on vahend, mis aitab kaasata va\u0308ga erinevate vajadustega sihtgruppe, aitab luua u\u0308hiskonda, mis tagab vo\u0303imalusi ko\u0303ikide paremaks igapa\u0308evaelus osalemiseks, luua kaasavaid keskkondi ja lahendusi."}, {"text_idx": "#000003", "text": "Ehitusliku keskkonna, va\u0308lialade, info ja kommunikatsiooni ligipa\u0308a\u0308setavus on mitmetahuline mo\u0303iste, kuna erinevatel puudeliikidel on ligipa\u0308a\u0308setavuse osas erinevad vajadused. Terviklik ligipa\u0308a\u0308setavus moodustub kasutajateekonnast, mille ko\u0303ik osad - fu\u0308u\u0308siline ruum/hoone disain, infodisain ja teenusedisain - on ligipa\u0308a\u0308setavad. Vaata ka videot \"Ligipa\u0308a\u0308setavuse rakkeru\u0308hma poliitikasoovitused ligipa\u0308a\u0308setavuse parandamiseks\", Keit Parts. Ainult sellest, et u\u0308ksik hoone vo\u0303i teenuse osa on ligipa\u0308a\u0308setav, ei piisa selleks, et puuetega inimesed saaksid u\u0308hiskonnaelust osa."}, {"text_idx": "#000004", "text": "Ligipa\u0308a\u0308setavuse tagamiseks tuleb arvestada eelko\u0303ige sellega, et iga uue algatuse osas tuleb kohe algfaasis la\u0308bi mo\u0303elda (projektide puhul eelprojekti staadiumis) kuidas erinevad kasutajad (sh lapsed, eakad, ajutise liikumisraskusega inimesed) rajatud keskkonnas vo\u0303i inforuumis toime vo\u0303iksid tulla."}, {"text_idx": "#000005", "text": "Ligipa\u0308a\u0308setavus ta\u0308hendab, et erinevate vahenditega aidatakse ko\u0303rvaldada vo\u0303i va\u0308hendada igapa\u0308evaelu takistusi, mida puudega inimesed endiselt oma igapa\u0308evaelus kohtavad. Ligipa\u0308a\u0308setavus on ha\u0308davajalik puuetega inimestele, aga ta on kasulik ka paljudele teistele, na\u0308iteks kroonilistele haigetele, ajutise vigastuse vo\u0303i trauma la\u0308binud inimestele, va\u0308hese keeleoskusega isikutele, lastele, eakatele jne. Ligipa\u0308a\u0308setavus po\u0303hineb inimese elukaarel ja suure osa suure osa Eesti u\u0308hiskonnast moodustavad lapsed, eakad ja erivajadustega inimesed, seega ligipa\u0308a\u0308setavus on oluline vahend, et aidata neil sihtru\u0308hmadel u\u0308hiskonnaelus osaleda."}, {"text_idx": "#000006", "text": "Ligipa\u0308a\u0308setavus on tihedalt seotud universaalse disainiga, mis la\u0308htub sellest, et keskkond peab olema kasutajaso\u0303bralik ko\u0303igile - ilma erilahendusi rakendamata. U\u0308RO puuetega inimeste o\u0303iguste konventsioonis on universaaldisain defineeritud kui toodete, keskkonna, programmide ja teenuste disainimine sellisel viisil, mis muudab nad suurimal vo\u0303imalikul ma\u0308a\u0308ral ko\u0303igile inimestele kasutatavaks ilma vajaduseta teha kohandusi vo\u0303i kasutada eridisaini."}, {"text_idx": "#000007", "text": "Puudega inimestele ligipa\u0308a\u0308setavuse tagamiseks on vaja nii abivahendeid, mis aitavad kompenseerida individuaalseid tegevus- ja funktsioonipiiranguid, kui ka kohandada keskkonda, teenuste osutamist, infoedastusviise ja suhtlusvo\u0303imalusi."}, {"text_idx": "#000009", "text": "Eesti vo\u0303ttis kohustuse parandada ja\u0308rjepidevalt puuetega inimeste olukorda ratifitseerides 2012. aastal U\u0308RO puuetega inimeste o\u0303iguste konventsiooni. Konventsiooni artikkel 9 toob va\u0308lja, et andmaks puuetega inimestele vo\u0303imalus iseseisvaks eluks ja ta\u0308ielikuks osalemiseks ko\u0303igis eluvaldkondades, peab riik vo\u0303tma asjakohaseid meetmeid, et tagada puuetega inimestele teistega vo\u0303rdsetel alustel juurdepa\u0308a\u0308s fu\u0308u\u0308silisele keskkonnale, transpordile, teabele ja suhtlusele, sealhulgas info- ja kommunikatsioonitehnoloogiatele ja -su\u0308steemidele, ning muudele avalikele ehitistele ja teenustele nii linna- kui ka maapiirkondades."}, {"text_idx": "#000010", "text": "Eestis on ligipa\u0308a\u0308setavuse teemaga tegeletud juba pikalt, kuid ta\u0308na ei ole me veel jo\u0303udnud olukorrani, kus ko\u0303ikidel inimestel on lihtne rajatud keskkonnas toime tulla. Ka mujal maailmas po\u0308o\u0308ratakse ligipa\u0308a\u0308setava keskkonna arendamisele ta\u0308helepanu, nt Euroopa Komisjon annab igal aastal va\u0308lja ligipa\u0308a\u0308setava linna tiitlit."}, {"text_idx": "#000011", "text": "Ligipa\u0308a\u0308setavuse rakkeru\u0308hma eesma\u0308rk oli va\u0308lja selgitada eri sihtru\u0308hmade ligipa\u0308a\u0308s u\u0308hiskonnale. Rakkeru\u0308hma loomine tulenes Vabariigi Valitsuse tegevusprogrammist 2019\u20132023 ning rakkeru\u0308hma to\u0308o\u0308 aitab saavutada ka kehtiva valitsuse tegevusprogrammi 2021\u20132023 mitut eesma\u0308rki. Tegevusprogrammi punktis 5.20 seatakse eesma\u0308rgiks parandada elukeskkonna, teenuste ja toodete ligipa\u0308a\u0308setavust ko\u0303ikide valdkondade u\u0308leselt. Rakkeru\u0308hma esimese to\u0308o\u0308aasta tulemusena antud soovitustest la\u0308htuvalt seatakse tegevusprogrammi punktis 3.17 eesma\u0308rgiks uute kortermajade ja muu taristu ligipa\u0308a\u0308setavus ning punktis 5.33 na\u0308hakse ette edendada erivajadustega inimeste sportimis- ja liikumisvo\u0303imalusi. Loe ligipa\u0308a\u0308setavuse rakkeru\u0308hma lo\u0303pparuannet SIIN."}, {"text_idx": "#000014", "text": "- koolituste korraldamisega, et to\u0303sta ligipa\u0308a\u0308setavuse ja puudespetsiifilisi teadmisi;"}, {"text_idx": "#000015", "text": "- koosto\u0308o\u0308s puudega inimestega ligipa\u0308a\u0308setavuse alaste auditite koostamisega;"}, {"text_idx": "#000016", "text": "Seonduvad mo\u0303isted: universaalne disain, kaasav disain, elukaarel po\u0303hinev kontseptsioon"}, {"text_idx": "#000017", "text": "Vaata EPIKoja rahvusvahelise ligipa\u0308a\u0308setavuse teadlikkuse to\u0303stmise pa\u0308eva puhul valminud videot, et saada kiiresti u\u0308levaade sellest, mida ta\u0308hendab ligipa\u0308a\u0308setavus nelja puude lo\u0303ikes:"}, {"text_idx": "#000018", "text": "Kaasa alati neid inimesi, kellele sa lahendusi lood. Uuri, vo\u0303ta u\u0308hendust ja mo\u0303tle la\u0308bi koos spetsialistiga, sest ka ko\u0303ige parema tahtmise juures ei ole vo\u0303imalik teada ko\u0303ikide sihtru\u0308hmade vajadusi.Sind aitavad selle teostamisel maakondlikud puuetega inimeste kojad, u\u0308le-eestilised liidud ja u\u0308hingud, katusorganisatsioonid. Uuri, vo\u0303ta u\u0308hendust ja mo\u0303tle la\u0308bi koos spetsialistidega. Heade lahenduste va\u0308ljato\u0308o\u0308tamine ta\u0308hendab kaasamist, koosto\u0308o\u0308d ja la\u0308biproovimist. Universaalse disaini po\u0303himo\u0303te = strateegia kasutamine, mille kaudu on vo\u0303imalik tagada vo\u0303rdsed ja demokraatlikud o\u0303igused ko\u0303ikidele u\u0308hiskonnaliikmetele \u2013 olenemata vanusest, vo\u0303imetest, kultuuritaustast \u2013 sealhulgas puuetega inimestele. Universaalne disain ta\u0308hendab peamiselt seda, et toode vo\u0303i teenus on loodud vo\u0303imalikult paljude inimestega arvestades ning kasutamine on vo\u0303imalik ilma kohandusteta. Kasutajatestimine! Kasutaja la\u0308htub oma mugavusest ja vajadustest. Kes oleks parem u\u0308tlema, millist lahendust soovitakse, kui mitte kasutaja ise. Vaata rahvusvahelisel puuetega inimete pa\u0308eval, 3. detsembril 2023, toimunud ligipa\u0308a\u0308setavat u\u0308htekuuluvuskontserti \"Mis on inimene?\". Kontserti korraldasid Tallinna Tehnikau\u0308likooli Akadeemiline Naiskoor, Eesti Puuetega Inimeste Koda, Eesti Viipekeele Selts MTU\u0308, Viipekeeleto\u0303lkide OU\u0308 ja Kirjeldusto\u0303lge OU\u0308. Tegemist on erilise kontserdiga, mille taga oli palju to\u0308o\u0308d ja vaeva, et luua kontsert, mis oleks pa\u0308riselt ko\u0303igiga arvestav. Tagatud oli viipekeeleto\u0303lge, kirjutusto\u0303lge ja kirjeldusto\u0303lge ning kontserdil esitatud teoste kohta on tehtud lihtsas keeles kirjalik kokkuvo\u0303te. Vaata ligipa\u0308a\u0308setavat kontsertetendust kirjeldusto\u0303lkega SIIN ja kirjutus- ning viipekeeleto\u0303lkega SIIN.Na\u0308ited EPIKoja korraldatud ligipa\u0308a\u0308setavatest na\u0308itustest: Puuetega inimesed Afganistanis ja Varjatud."}, {"text_idx": "#000019", "text": "Mis on Eesti Puuetega Inimeste Koda?"}, {"text_idx": "#000020", "text": "EPIK missioon on puuetega inimeste ja krooniliste haigete elukvaliteedi, u\u0308hiskonda kaasatuse ning eneseteostuse vo\u0303imaluste to\u0303stmine la\u0308bi huvikaitse ja koosto\u0308o\u0308."}, {"text_idx": "#000022", "text": "Oma uudiskirjadesse koondame puuetega ja erivajadusega inimesi puudutava olulise info, samuti leiab palju po\u0303nevat nii EPIKoja, meie liikmete kui ka koosto\u0308o\u0308partnerite tegemistest, olulistest su\u0308ndmustest ja huvitavatest persoonidest. Lisaks hoiame lugejaid kursis ning vahendame sotsiaal-, haridus- ja tervishoiusu\u0308steemi olulisi muudatusi."}]